Батыс Қазақстанда 13 жедел жәрдем көлігінің құжатсыз жүргені анықталды
DATE: 15:04, 20 Желтоқсан 2024 | GMT +5
TITLE: Батыс Қазақстанда 13 жедел жәрдем көлігінің құжатсыз жүргені анықталды
URL: https://kaz.inform.kz/news/batis-kazakstanda-13-zhedel-zhardem-kolgnn-kuzhatsiz-zhurgen-aniktaldi-80d82d/
META: DATE: 15:04, 20 Желтоқсан 2024 | GMT +5
TOTAL WORDS: 94
AUTHOR(S):
TEXT: Жәнібек ауданының прокуратурасы аудандық ауруханада заңдылықтың жай-күйіне талдау жүргізген кезде 10 көліктің жарамдылық мерзімі өтіп кеткен техникалық тексеру туралы сертификаттармен, тағы үшеуінің міндетті сақтандыру полисінсіз жүргені анықталды. БҚО прокуратурасының баспасөз қызметінен мәлім еткеніндей, аталған жағдай медицина қызметкерлерінің, науқастардың және тұрғындардың өмірі мен денсаулығына қауіп төндірді. «Аталған фактілер бойынша аудандық прокуратура кінәлі тұлғаларды ҚР Әкімшілік құқық бұзушылықтар туралы кодексінің 590-бабы 8-бөлігіне және 230-бабы 2-бөлігіне сәйкес сәйкес әкімшілік жауапкершілікке тартты. Күні бүгін заң бұзушылықтар жойылып, айыппұл толығымен өтелді», деп хабарлады ведомстводан. Еске сала кетейік, бұдан бұрын Батыс Қазақстанда 145 млн теңге субсидияның заңсыз берілгенін жазған болатынбыз
